पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। बाणगंगा क्षेत्र में रविवार रात गुंडों ने जमकर उत्पात मचाया। पुलिस के अनुसार अरबिंदो अस्पताल के पास स्थित शाकंभरी एवेन्यू में देर रात गुंडों ने ऑटो पाट्र्स व होस्टल संचालक श्रीराम साहू की कार का पिछला कांच फोड़ दिया। इसके अलावा सीबीआई के वरिष्ठ लोक अभियोजक हेमंत शुक्ला की कार भी बदमाशों ने फोड़ दी। शुक्ला के घर के बरामदे में सूख रहे कपड़े भी चुरा ले गए। वहीं पास स्थित एक गल्र्स होस्टल में भी पत्थर बरसाए।
कार में आम और कटे प्याज फेंक गए: शुक्ला की पत्नी प्रमिला ने बताया गुंडों ने हमारे यहां आम और कटे प्याज फेंके। कॉलोनी के चौकीदार राजेंद्र बुंदेला के बेटे अभिषेक ने बताया रात एक बजे उन्होंने मेन गेट पर ताला लगा दिया था। उस समय यह घटना नहीं हुई। संभवत: बदमाश दूसरे वाले गेट से भीतर घुसे और वारदात को अंजाम दे गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn